Πλατούν

Το **Πλατούν** (αγγλ. **Platoon**) είναι αμερικανική πολεμική ταινία του 1986 σε σενάριο και σκηνοθεσία Όλιβερ Στόουν. Πρωταγωνιστούν οι Τσάρλι Σιν, Τομ Μπέρεντζερ και Γουίλεμ Νταφόε. 

Η ταινία βραβεύτηκε με τέσσερα βραβεία Όσκαρ, μεταξύ των οποίων και με Όσκαρ Καλύτερης Ταινίας.

Το 2019 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.

## Πλοκή
 
Στην εποχή του πολέμου του Βιετνάμ, ο Κρις Τέιλορ, ένας νεαρός, πηγαίνει ως εθελοντής στον πόλεμο, χωρίς να περιμένει να αντιμετωπίσει τόσες δυσκολίες. Στο στρατόπεδο του Κρις, υπάρχουν δύο "αντίπαλες" πλευρές αμερικάνων στρατιωτών που ελέγχουν οι λοχίες Μπαρνς και Ελάιας. Οι στρατιώτες της πλευράς του Ελάιας δεν είναι σκληροί με τους αθώους Βιετναμέζους και τα βράδια συγκεντρώνονται όλοι μαζί και καπνίζουν ουσίες για να ξεφύγουν για λίγο από τον πόλεμο. Ο Μπαρνς και οι άντρες του είναι σκληροί πολεμιστές, αλλά δε διστάζουν να εκτελέσουν εν ψυχρώ μέχρι και ανυπεράσπιστους Βιετναμέζους, αν πιστεύουν πως είναι εχθροί τους. Ο Κρις όχι μόνο πρέπει να αντέχει στον πόλεμο, αλλά και να διαλέξει ποιόν από τους δύο λοχίες θα ακολουθήσει στις αντιλήψεις.

## Διανομή

* Τσάρλι Σιν ως Κρις Τέιλορ
* Τομ Μπέρεντζερ ως Μπαρνς
* Γουίλεμ Νταφόε ως Ελάιας
* Κιθ Ντέιβιντ ως Κινγκ
* Φόρεστ Γουίτακερ ως Χάρολντ
* Φρανσέσκο Κουίν ως Ρα
* Κέβιν Ντίλον ως Μπάνι
* Τζον Σ. Μακ Γκίνλεϊ ως Ονίλ
* Μαρκ Μόζες ως Γουλφ
* Τζόνι Ντεπ ως Λέρνερ

## Υποδοχή
### Εισπράξεις
Η ταινία ήταν η τρίτη μεγαλύτερη εισπρακτική επιτυχία του 1986. 
### Κριτικές

Στον ιστότοπο συγκέντρωσης κριτικών Rotten Tomatoes, το η ταινία έχει βαθμολογία αποδοχής 89% με βάση 123 κριτικές, με μέση βαθμολογία 8,5/10. Η κριτική συναίνεση του ιστότοπου αναφέρει: «Εμπνευσμένο από τις προσωπικές εμπειρίες του σκηνοθέτη Όλιβερ Στόουν στο Βιετνάμ, το "Πλατούν" αποφεύγει τα εύκολα κηρύγματα υπέρ μιας οδυνηρής, στοιχειώδους άποψης για τον πόλεμο, ενισχυμένης από τις απεριόριστες ερμηνείες των Τσάρλι Σιν και Γουίλεμ Νταφόε».Στο Metacritic, η ταινία έχει σταθμισμένο μέσο όρο βαθμολογίας 92 στα 100, με βάση 16 κριτικούς, υποδεικνύοντας «καθολική αναγνώριση».Το κοινό που συμμετείχε σε δημοσκόπηση του CinemaScore έδωσε στην ταινία μέσο όρο βαθμολογίας «Α» σε κλίμακα από A+ έως F.

### Διακρίσεις
Το Πλατούν απέσπασε Όσκαρ καλύτερης ταινίας, σκηνοθεσίας, ήχου και μοντάζ, ενώ προτάθηκε και για άλλα τέσσερα. Απέσπασε επίσης και τρεις Χρυσές Σφαίρες.

## Παραπομπές

## Εξωτερικοί σύνδεσμοι

*

Κατηγορία:Αμερικανικές ταινίες της δεκαετίας 1980
Κατηγορία:Αγγλόφωνες ταινίες
Κατηγορία:Όσκαρ Καλύτερης Ταινίας
Κατηγορία:Ταινίες του 1986
Κατηγορία:Ταινίες παραγωγής Orion Pictures
Κατηγορία:Ταινίες των οποίων ο μοντέρ κέρδισε Όσκαρ Καλύτερου Μοντάζ
Κατηγορία:Ταινίες που κέρδισαν Όσκαρ Καλύτερου Επεξεργασμένου Ήχου
Κατηγορία:Αμερικανικές πολεμικές ταινίες
Κατηγορία:Αντιπολεμικές ταινίες για τον Πόλεμο του Βιετνάμ
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Κατηγορία:Ταινίες σε σκηνοθεσία Όλιβερ Στόουν
Κατηγορία:Ταινίες σε σενάριο Όλιβερ Στόουν
Κατηγορία:Ταινίες με ηθοποιό που κέρδισε Χρυσή Σφαίρα Β΄ Ανδρικού Ρόλου‎
Κατηγορία:Χρυσή Σφαίρα Καλύτερης Ταινίας (Δράμα)
Κατηγορία:Χρυσή Σφαίρα Καλύτερης Σκηνοθεσίας